Document ID: /roh_data/filtered/fineweb-2-filterrobots_roh.jsonl.gz/63025

Questa damaun era sulet il lai da Bienna anc sur la limita d'aua gronda. Tenor ils meteorologs pudess la situaziun però er là sa calmar vinavant.
Entant dastga il chantun Berna laschar ir or dal lai da Bienna dapli aua che lubì, perquai ch'i n'è betg pli da quintar cun plievgia ils proxims dis. Enfin ch'ils lais e la Aare en las regiuns pertutgadas cuntanschan puspè lur livels normals, dastgassi tenor l'Uffizi federal per l'ambient però anc durar intginas emnas.
RR Novitads 12:00